**מריה דה לאס מרסדס, נסיכת בורבון-שתי הסיציליות** (בספרדית: **María de las Mercedes de Borbón y Orleans**;‏ 23 בדצמבר 1910 - 2 בינואר 2000), הייתה אמו של חואן קרלוס הראשון, מלך ספרד.

ביוגרפיה
--------

מריה דה לאס מרסדס נולדה ב-23 בדצמבר 1910 במדריד, לקרלוס, נסיך בורבון-שתי הסיציליות וללואיז, נסיכת אורליאן, בתם של הנסיך פיליפ, רוזן פריז ומארי איזבל, נסיכת אורליאן.

בשנת 1921 עברה מריה מרסדס עם משפחתה לסביליה, כאשר אביה מונה למושל המחוז שם. לאחר הדחת אלפונסו השלושה עשר, מלך ספרד בשנת 1931 והקמת הרפובליקה הספרדית השנייה, הוגלו בני המשפחה מספרד, ועברו להתגורר בקאן בצרפת.

ב-14 בינואר 1935 השתתפה מריה מרסדס בחתונת באטריס, נסיכת ספרד, בתו של אלפונסו השלושה עשר, ופגשה שם את אח הכלה האינפנטה חואן, וב-12 באוקטובר אותה שנה התחתנו השניים ברומא. בני הזוג חיו בקאן וברומא, ועם פרוץ מלחמת העולם השנייה עברו ללוזאן להתגורר עם חמותה ויקטוריה אאוחניה, מלכת ספרד, ולאחר מכן התגוררו באשטוריל שבפורטוגל. בשנת 1941 מת חמיה אלפונסו השלושה עשר, ובעלה הפך לטוען לכתר ספרד, ונטל לעצמו את התואר "רוזן ברצלונה".

בשנת 1953 השתתפה מריה מרסדס בהכתרת אליזבת השנייה, מלכת הממלכה המאוחדת, כנציגת בית המלוכה הספרדי.

לאחר מיתת פרנקו בשנת 1975 הוכתר בנה כחואן קרלוס הראשון, מלך ספרד, ובשנת 1976 תיווכה מריה מרסדס בינו לבין בעלה אשר התנכר לו מאז הפך ליורשו של פרנקו. בשנת 1977 ויתר בעלה על טענתו לכתר ספרד, ונשאר רק עם התואר "רוזן ברצלונה".

בשנת 1982 שברה מריה מרסדס את ירכה, ובשנת 1985 שברה את עצם הירך השמאלית, מה שריתק אותה לכיסא גלגלים עד סוף ימיה. בשנת 1993 מת בעלה חואן, רוזן ברצלונה, ובשנת 1995 התחתנה נכדתה אלנה, דוכסית לוגו בסביליה בשל אהבתה של מריה מרסדס לעיר.

ב-2 בינואר 2000 מתה מריה מרסדס כתוצאה מהתקף לב בלנסרוטה, שם שהתה משפחת המלוכה בחגיגות השנה החדשה, והיא נקברה באחוזת הקבר המלכותית באל אסקוריאל.

משפחתה
------

ב-12 באוקטובר 1935 התחתנה מריה מרסדס עם חואן, רוזן ברצלונה, שממנו נולדו לה 4 ילדים:

* הנסיכה פילאר, דוכסית בדחוס (1936-2020), התחתנה עם לואיס גומז-אסבו, רוזן דה לה טורה
* חואן קרלוס הראשון, מלך ספרד (נולד ב-1938), התחתן עם סופיה, מלכת ספרד
* הנסיכה מרגריטה, דוכסית סוריה (נולדה ב-1943), התחתנה עם קרלוס סוריטה, דוכס סוריה
* אלפונסו, נסיך ספרד (1941–1956)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| פרננדו השני, מלך שתי הסיציליות |   | מריה תרזה, ארכידוכסית אוסטריה |   | פרנצ'סקו, רוזן טראפאני |   | מריה איזבלה, ארכידוכסית אוסטריה |   | פרדיננד פיליפ, דוכס אורליאן |   | הלנה, דוכסית מקלנבורג-שוורין |   | אנטואן, דוכס מונפנסייה |   | האינפנטה לואיסה פרננדה, דוכסית מונפנסייה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | הנסיך אלפונסו, רוזן קאזרטה |   |   |   |   |   | מריה אנטונייטה, נסיכת שתי הסיציליות |   |   |   |   |   | הנסיך פיליפ, רוזן פריז |   |   |   |   |   | מארי איזבל, נסיכת אורליאן |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | קרלוס, נסיך בורבון-שתי הסיציליות |   |   |   |   |   |   |   |   |   |   |   |   |   | לואיז, נסיכת אורליאן |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **מריה דה לאס מרסדס, נסיכת בורבון-שתי הסיציליות** |
|

קישורים חיצוניים
----------------

ויקישיתוף מדיה וקבצים בנושא **מריה דה לאס מרסדס, נסיכת בורבון-שתי הסיציליות** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX878535
* BnF: cb15575034p (data)
* GND: 11940396X
* ISNI: 0000 0000 7827 5136
* LCCN: n96009424
* VIAF: 68189033
* WorldCat: lccn-n96009424

 |